cyanic-selkie/wikianc huggingface dataset:
גג ירוק
שימוש
לעיתים משמש המושג גם לציון גגות המכוסים בקולטי שמש, בעלי תועלת דומה במידה מסוימת. על גג משכן הכנסת מתוכנן גג ירוק שיכלול שילוב בין צמחייה לפאנלים סולריים.
גגות ירוקים בישראל
ליד אוניברסיטת חיפה פועל מרכז לחקר גגות ירוקים בניהול ליאון בלאושטיין.
סוכר טלוויזיה
סוכר טלוויזיה הוא אלבום משותף של המוזיקאים הישראלים אלון עדר ותומר ישעיהו, שיצא לאור ביולי 2022.
רקע
האלבום החל מתרגיל בסדנת כתיבה בת שלושה ימים ("ריטריט") בקיבוץ בית אורן, סדנה בה השתתפו עדר וישעיהו עם מוזיקאים נוספים. אחת מהמשימות שניתנו למשתתפים הייתה לכתוב שיר בזוג ולהשמיע אותו אחרי שעתיים. עדר הציע לישעיהו לעבוד יחד, והעבודה זרמה. התרגיל הפך לשיר הראשון באלבום המשותף. במשך ארבעה חודשים השניים נפגשו באולפן אחת לשבוע ובסוף כל מפגש הקליטו שיר. הם הקליטו את רוב השירים בטייק ראשון, תוך שניגנו בעצמם על כל הכלים – על אף שהכירו בחוסר השלמות שבדבר, משום שרצו לשמר את "הרגע הראשוני".
איזור (פירושונים)
{{פירושונים|
גאוגרפיה
}}
OpenFabrics
התוכנה כוללת שתי פקטות: האחת מבוססת על לינוקס ו-FreeBSD והשנייה על Microsoft Windows.
הפיתול על שם השל
הפיתול על שם השל, קרוי גם הפיתול הרקתי הרוחבי (באנגלית: Heschl's Gyrus או Transverse temporal gyrus) הוא פיתול הנמצא בקליפת המוח, על גבי שטח הפנים של האונה הרקתית, היורד לעומק המענית הצידית. הוא מצחי ל-planum temporale ובהמשכו, עמוק יותר בתוך המענית הצידית, נמצאת האינסולה. הפיתול קרוי על שמו של האנטומאי האוסטרי ריכרד השל.
מבנה
לרוב הפיתול על שם השל מורכב מפיתול אחד, אך קיימים הבדלים מורפולוגיים בינאישיים רבים. לעיתים ניתן לראות שני פיתולים ואף שלושה המרכיבים את הפיתול יחדיו, חלק מהמחקרים טוענים כי כאשר נמצאת חלוקה שכזאת הקורטקס האודיטורי הראשוני מתפרש רק על הפיתול הראשון בחלוקה, אך אחרים טוענים כי הקורטקס מתפרש על שני הפיתולים.
תפקוד
חלקו המדיאלי של פיתול זה הוא מקומו של הקורטקס השמיעתי הראשוני (A1), והוא חלק ממערכת השמיעה. צימוד זה נמצא בתחילת המאה ה-20 על סמך צורתם הצפופה של התאים והמיאלין העוטף אותם בניתוחי מוחות שלאחר המוות ומאז שוחזרו גם באמצעים מודרניים כמו דימות תהודה מגנטית תפקודי. מסביב ל-A1 ישנו אזור שמיעתי אסוציאטיבי הנקרא אזור הרצועה (belt region). חלק מאזור זה המעבד את גובה הצליל (pitch), הנקרא מרכז גובה הצליל (pitch center), נמצא על חלקו הלטרלי של הפיתול. באזור זה מתקיימת אסימטריה תפקודית ומבנית בין הפיתול הנימצא בהמיספרה ימין, לבין זה הנמצא בהמיספרה שמאל. האזור הימני פעיל יותר וגדול יותר אצל אנשים להם העדפה תפקודית לחילוץ גובה הצליל באמצעות ספקטרום התדרים העילאיים, ואילו האזור השמאלי פעיל יותר וגדול יותר אצל אלו אשר להם קיימת העדפה לחילוץ הגובה באמצעות זיהוי התדר היסודי. כמו כן באזור לטרלי קדמי נמצא האזור הרוסטרלי אשר לרוב מסומן באות R. אזור זה משמש כחלק ממסלול ה-"מה?" המעורב בזיהוי מאפיינים מורכבים בקלט החושי. עם זאת, ישנו קושי רב להגיע לגבול ברור של האזורים השמיעתיים.
מסלול הולכת המידע השמיעתי
האינפורמציה השמיעתית שמגיעה לפיתול עוברת דרך עצב השמיעה אל גרעינים במוח המוארך, משם היא מטפסת אל המוח האמצעי, ובהמשך לגרעין בתלמוס הנקרא גרעין הברך המרכזי MGN, לאחר העיבוד בתלמוס האינפורמציה מגיעה לפיתול על שם השל, ומשם מתפשט לשאר אזורים על קליפת המוח.
עיבוד טונוטופי
הפיתול מעבד צלילים במבנה טונוטופי של תדירויות, כך שתדירויות קרובות יעובדו בתאי עצב קרובים זה לזה על הפיתול. לכן לאורכו של הפיתול נמתח רצף של תאים שמגיבים לתדירויות שונות הלוך ושוב. ממחקר על קופים נמצא כי ראשית ישנו רצף של תגובה מוגברת המתחיל מתדירות נמוכה בעומק המענית הצידית, העולה לתדירות גבוהה סמוך לתחילת המענית, לאחריו רצף הפוך המתחיל בתדירות גבוהה בעומק המענית ויורד ככל שמתקרבים לתחלת המענית, ולבסוף נמצא רצף התואם לרצף הראשון מבחינת הכיווניות. מסביב לרצפים אלו נמצאים יחידות נוירונליות נוספות אשר ככל הנראה כבר מעבדים יותר מצליל בודד אחד ואינם מציגים טונוטופיות שכזו דבר הנתמך אפילו על ידי הקלטות ירי דחף עצבי מנוירונים בודדים, ועל ידי fMRI.
ניבוי שמיעתי
הפיתול מעורב ברשת העצבית האחראית על יצירת גל mismatch negativity או בקיצור MMN. ה-MMN מופיע לאחר שניבוי שנוצר בקליפת המוח לגבי העתיד הקרוב נסתר על ידי קלט חושי, בדמות פוטנציאל קשור-אירוע, דהיינו התפלגות פוטנציאל חשמלי ייחודי על הקרקפת, הניתן למדידה באמצעות EEG. ולכן העובדה שהפיתול על שם השל מעורב ביצירתו מעיד על חלקו בתהליך זיהוי חריגות לניבוי שמיעתי ולעדכונו.
מחוזות ניו המפשייר
במדינת ניו המפשייר שבארצות הברית ישנם 10 מחוזות. חמישה מן המחוזות נוצרו ב-1769, בעת שניו המפשייר עוד הייתה מושבה בריטית. רוב המחוזות נקראים על שם אמריקאים ובריטים בולטים, וכן על שמם של אזורים גאוגרפיים.
הגדול שבמחוזות ניו המפשייר הוא מחוז קוז (4,660 קמ"ר), הקטן שבהם הוא מחוז סטרפורד (960 קמ"ר), והמאוכלס שבהם הוא מחוז הילסבורו (כ-400,721 תושבים). עיר הבירה, קונקורד, נמצאת במרימק.
ג'רי ספרינגר
ג'רלד נורמן "ג'רי" ספרינגר (באנגלית: Gerald Norman "Jerry" Springer; 13 בפברואר 1944 – 27 באפריל 2023) היה מנחה טלוויזיה, עורך דין, ראש עיר ופעיל חברתי אמריקאי יליד בריטניה, הידוע בעיקר בשל התוכנית "המופע של ג'רי ספרינגר", אותה הנחה בשנים 1991–2018.
ספרינגר השתתף גם בתוכניות אחרות כגון "רוקדים עם כוכבים", והשתתף גם בתפקיד אורח בסדרות כמו "משפחת סימפסון", בתחרויות של "WWE" ובסרט "אוסטין פאוורס: המרגל שתקע אותי". הוא נודע במיוחד גם בעבודתו כקריין וכמוזיקאי, ובנוסף כיהן כראש העירייה הדמוקרטי של סינסינטי במשך שנה אחת מינואר 1977 עד ינואר 1978.
רקע
ספרינגר נולד בשנת 1944 בתחנת הרכבת התחתית של לונדון בתקופת מלחמת העולם השנייה בה העיר הופצצה על ידי גרמניה הנאצית, כאשר תחנת הרכבת התחתית שימשה כמקלט מההפצצות הגרמניות. ספרינגר גדל באיסט פינצ'לי. הוריו של ספרינגר, מרגוט וריצ'רד, היו פליטים יהודים-גרמנים שנמלטו מלנדסברג אן דר וורטה (כיום גוז'וב ויילקופולסקי שבפולין). סבתו של ספרינגר מצד אמו, מארי קלמן, נרצחה בטנדרי הגזים של מחנה ההשמדה חלמנו, וסבתו מצד אביו, סלמה ספרינגר, נפטרה בבית החולים במחנה הריכוז טרזינשטאט.
בינואר 1949, בהיותו בן ארבע, היגר ספרינגר יחד הוריו ואחותו אבלין לארצות הברית באונייה "קווין מרי". משפחתו התגוררה בתחילה בשכונת קיו גרדנס שברובע קווינס שבניו יורק. ספרינגר למד בהמשך בבית הספר התיכון פורסט הילס הסמוך לשכונת קיו גרדנס. בשנת 1965 קיבל ספרינגר תואר ראשון מאוניברסיטת טוליין, בהתמחות בתחום מדעי המדינה. בשנת 1968 קיבל ספרינגר תואר במשפטים מאוניברסיטת נורת'ווסטרן. לאחר מכן הפך ליועץ במסע הבחירות של רוברט קנדי.
קריירה
לאחר רצח קנדי החל לעסוק בעריכת דין במשרד עורכי הדין "פרוסט אנד ג'ייקובס" בסינסינטי. ספרינגר היה גם שותף במשרד עורכי הדין גרינקר, סודמן אנד ספרינגר בין השנים 1973 ל-1985.
בשנת 1970 התמודד על מושב בבית הנבחרים של ארצות הברית, אך לא הצליח להדיח את המועמד הרפובליקני המכהן דניס קלנסי. ספרינגר נבחר לראש מועצת העיר סינסינטי ב-1971 בהיותו בן 27. ב-1974 ספרינגר התפטר לאחר שהתגלה כי שילם לזונה בצ'ק אישי, שהתגלה לאחר שהמשטרה פשטה על מכון עיסוי. כמה ימים לאחר מכן פרסם הודעה פומבית על הפרשה הזו והתנצל עליה. בשנה שלאחר מכן נבחר מחדש לראש מועצת העיר סינסינטי (אם כי הוא נאלץ להתמודד הפעם כמועמד עצמאי). מספר שנים מאוחר יותר, במהלך 1977, התמודד ספרינגר לתפקיד ראש עיריית סינסינטי, כנציג של המפלגה הדמוקרטית, בהיותו בן 33. ספרינגר כיהן כראש העיר של סינסינטי במשך שנה אחת בין ינואר 1977 לינואר 1978.
בשנת 1982 התמודד בפריימריז של המפלגה הדמוקרטית לתפקיד מושל מדינת אוהיו אך סיים במקום השלישי (דיק סלסט ניצח בבחירות המקדימות ובבחירות הכלליות). בהמשך עבד ככתב פוליטי ופרשן של NBC בסינסינטי בערוץ המקומי WLWT-TV. בתקופה זו הפך למגיש החדשות הפופולרי ביותר של הערוץ וגרף שבעה פרסי אמי מקומיים כתוצאה מכך. ספרינגר שימש כמגיש חדשות בסינסינטי עד ינואר 1993.
התוכנית "המופע של ג'רי ספרינגר" שודרה לראשונה בספטמבר 1991. בתחילה הייתה זו תוכנית אירוח עם אוריינטציה פוליטית, בהשפעת התהילה המקומית לה ספרינגר זכה ככתב פוליטי ומגיש חדשות. האורחים של ספרינגר בתוכנית כללו באותה העת בין היתר את אוליבר נורת' וג'סי ג'קסון, והנושאים בהם עסקה התוכנית כללו בין היתר התעסקות בבעיית מחוסרי הבית וסוגיית הרגולציה של כלי הנשק בארצות הברית. הרייטינג הנמוך שהתוכנית קיבלה בתחילת הדרך השפיע על כך שנבחר מפיק חדש לתוכנית ולכך שהתוכנית החלה לעסוק בנושאים מטופשים ופרובוקטיביים יותר, ובעקבות כך התוכנית זכתה להצלחה עצומה יותר ויותר ככל שהתוכן היה יותר פרובוקטיבי ומטופש. ההצלחה יוצאת הדופן של התוכנית גרמה לכך שהתוכנית שודרה בהמשך גם בעשרות מדינות ברחבי העולם. הפרק האחרון של התוכנית שודר ב-26 ביולי 2018.
ספרינגר המשיך להיות פעיל פוליטית לאורך השנים, ובמיוחד במדינת אוהיו.
חיים אישיים
נפטר ב-27 באפריל 2023, בגיל 79, לאחר שחלה בסרטן הלבלב.
אלינה לואנסון
אלינה לואנסון  (ברומנית: Elina Löwensohn; נולדה ב-11 ביולי 1966) היא שחקנית אמריקאית-רומנייה.
סופרמן: הבן האדום (סרט)
סופרמן: הבן האדום (באנגלית: Superman: Red Son) הוא סרט גיבורי על מונפש אמריקאי משנת 2020, המבוסס על הקומיקס באותו שם מבית DC קומיקס מאת מארק מילר ודייב ג'ונסון. הסרט הופץ להורדה דיגיטלית ב-25 בפברואר 2020 ובהמשך יופץ גם ל-DVD. מהווה חלק מתוך Elseworld מבית DC Comics.
אלינה לואנסון
ביוגרפיה
לוונסון נולד בבוקרשט, רומניה. לאחר מות אביה, ניצול שואה, היגרה עם אימה לארצות הברית, שם פתחה אמה בשביתת רעב כדי לקבל עבורה אשרה.
סופרמן: הבן האדום (סרט)
הפקה
הרעיון לעיבוד קולנועי של אוגדן הקומיקס "סופרמן: הבן האדום" עלה כבר בשנת 2013 כאשר ג'יימס טאקר הביע את התעניינותו בהפקת סרט אנימציה עבור יקום האנימציה של DC.
אלינה לואנסון
ביוגרפיה
לאחר סיום התיכון, לואנסון למדה משחק בניו יורק ושיחק בכמה הפקות תיאטרון מצליחות.
סופרמן: הבן האדום (סרט)
הפקה
בינואר 2019 נודע כי הסרט נמצא בפיתוח וכי יככב בו ג'ייסון אייזקס סופרמן, איימי אקר כלויס ליין, דידריך באדר כלקס לות'ר ופול ויליאמס כברייניאק יחד עם רוג'ר קרייג סמית' כבאטמן ו-ונסה מרשל כוונדר וומן. הסרט יודע להפצה בשנת 2020.. קדימון רשמי ראשון פורסם בדצמבר 2019.
אלינה לואנסון
קריירה
בשנת 1993 היא גילמה את תפקיד דיאנה רייטר בסרטו של סטיבן ספילברג "רשימת שינדלר". ב-1994 שיחקה בפרק בסדרה "סיינפלד" כמתעמלת היוצאת עם ג'רי. בשנה זו גם שיחקה את תפקיד נדיה בסרט הערפדים "נדיה".
ב-1995 שיחקה בסרט "אנטוניה שלי" המבוסס על הרומן בעל אותו שם.
ב-1997 שיחקה בסרט הקומדיה "אני, אמא והמאפיה היהודית". ב-1998 שיחקה בסרט "חכמת התנינים" לצד ג'וד לאו.
ב-2005 שיחקה בסרט "מים אפלים". ב-2006 שיחקה בסרט "פיי גרים", המהווה סרט המשך להנרי פול.
ב-2021 כיכבה בסרט המד"ב הצרפתי "After Blue".
קנטקי
קנטקי (באנגלית: Kentucky, מצ'רוקי - "ארץ המישורים"); או בשמה המלא קהיליית קנטקי (Commonwealth of Kentucky) היא מדינה בארצות הברית והיא המדינה ה-15 שהצטרפה לאיחוד המדינות המהווה את ארצות הברית.
מקור השם
בשנת 1776, מחוזות וירג'יניה מעבר להרי האפלצ'ים נודעו בשם מחוז קנטקי, על שם נהר קנטקי. האטימולוגיה המדויקת של השם איננה ברורה, אך סביר להניח שהיא מבוססת על משמעות השם האירוקי "באחו" או "בשדה".
היסטוריה
מגלה הארצות דניאל בון היה הראשון שחצה את מעבר קמברלנד שהפך במהרה ל"שער" למהגרים מערבה מבעד להרים האפלאצ'ים.
לאחר מלחמת העצמאות הפך האזור למחוז קנטקי. ונערכו 10 אסיפות מכוננות בין השנים 1784–1792 בדנוויל. בשנת 1790 הוחלט על ההפרדה מוירג'יניה, ובאפריל 1792 נוסחה חוקת המדינה.
ב־1 ביוני 1792 הפכה קנטקי למדינה ה־15 של ארצות הברית, ואיזק שלבי, גיבור המהפכה האמריקנית מוירג'יניה, הפך למושל הראשון של המדינה.
ב־20 במאי 1861, במהלך מלחמת האזרחים האמריקנית, הכריזה המדינה תחילה על נייטרליותה, אסרה על הצדדים הלוחמים לעבור דרכה, וסירבה הן לבקשות של נשיא ארצות הברית אברהם לינקולן והן לבקשות של נשיא הקונפדרציה ג'פרסון דייוויס למתן עזרה לכוחות הלוחמים.
כניסת צבא הקונפדרציה, בפיקודו של לאונידס פולק, לקולומבוס שעל נהר המיסיסיפי, הביא לכניסתם של כוחות צבא האיחוד למדינה בתגובה והפך אותה לשדה קרב. המדינה שנחלקה בין תומכי האיחוד למתנגדיו נשארה בסופו של דבר בשליטת האיחוד, אך המשיכה לשלוח נציגים הן לקונגרס ארצות הברית והן לקונגרס הקונפדרציה.
בתקופת מלחמת האזרחים, תמכו יהודים רבים מטנסי, מיסיסיפי וקנטאקי, בהצטרפות לקונפדרציית המדינות של אמריקה. את מחיר ההזדהות עם מדינות הקונפדרציה שילמו היהודים עם כיבושה על ידי צבא האיחוד של מדינות הצפון, בראשות הגנרל יוליסס גרנט, בשנת 1862. מיד לאחר הכיבוש גרנט חתם על “הצו לגירוש היהודים ממחוז טנסי” בו הורה לגרש מיידית את כל יהודי טנסי, מיסיסיפי וקנטאקי, פקודת גירוש היהודים היחידה בתולדות ארצות הברית. בסופו של דבר, מפקדו העליון של גרנט, הנשיא לינקולן ביטל חיש־מהר את הפקודה האנטישמית..
בלילה שבין 10 בדצמבר ל-11 בדצמבר 2021 פגעה בקנטקי סופת טורנדו שנחשבת לסופה החזקה ביותר בהיסטוריה של המדינה. הפגיעה העיקרית הייתה בסביבות העיר מייפילד שבמחוז גרייבס  שבמערב קנטקי. בבוקר ה-11 בדצמבר, אומדן ההרוגים בסופה היה לפחות 100 נפשות.
גאוגרפיה
קנטקי נקראת גם מדינת העשב הכחול (באנגלית: The Bluegrass State, ראו גם : בלוגראס). המדינה גובלת במדינות המערב התיכון וכן מדינות הדרום של ארצות הברית: וירג'יניה המערבית, וירג'יניה, וטנסי. מעברי מים מפרידים בין קנטקי למדינות מיזורי, אילינוי, אינדיאנה ואוהיו.
את גבולה הצפוני של המדינה מהווה קו השפל של נהר אוהיו, וגבולה המערבי של המדינה הוא נהר המיסיסיפי.
נהרות אחרים בעלי חשיבות במדינה הם קנטקי, טנסי, קמברלנד, גרין וליקינג.
המדינה מחולקת לחמישה אזורים גאוגרפיים - מישור קמברלנד, הבלוגראס, מישור פנירויאל (מכונה גם מישור מיסיסיפי), שדות הפחם המערביים (Western Coal Fields) ואזור רכישת ג'קסון (Jackson Purchase).
הערים הגדולות בקנטקי הן לקסינגטון ולואיוויל, ויחד מתגוררת בהן 45% מאוכלוסיית המדינה.
קנטקי היא היחידה במדינות ארצות הברית שיש לה מובלעת בשטח מדינה אחרת - מאחר שאי השייך למדינה הנמצא באמצע נהר המיסיסיפי מוקף מצפון, מזרח ומערב במדינת מיזורי, ומדרום גובל האי במדינת טנסי.
גבולות
קנטקי ממוקמת במרכז ארצות הברית וגובלת באילינוי, אינדיאנה ואוהיו (מעבר לנהר אוהיו) בצפון, בווירג'יניה המערבית ובווירג'יניה במזרח, בטנסי בדרום ובמיזורי (בעברו השני של נהר מיסיסיפי) במערב.
ממשל ופוליטיקה
קנטקי היא רפובליקה ובה שלוש רשויות שלטון: מבצעת - מושל מדינת קנטקי, מחוקקת - המורכבת משני בתים: האספה הלאומית של קנטקי וסנאט קנטקי, ושופטת, בראשה עומד בית המשפט העליון של קנטקי. המדינה מאפשרת התערבות ישירה של האזרחים על ידי יוזמה אזרחית, משאל עם, Recall Election ואישור חוק. בירת המדינה הנוכחית היא פרנקפורט.
הרשות המבצעת בקנטקי מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך. כל בעלי התפקידים נבחרים בנפרד לתקופה של ארבע שנים, ויכולים להיבחר לשתי קדנציות בלבד. ייתכן מצב בו ברשות המבצעת יושבים נבחרים ממפלגות שונות. הבחירות לתפקידים מתקיימות באותו הזמן. המושל הנוכחי הוא אנדי בישיר חבר המפלגה הדמוקרטית.
בבית המחוקקים 38 חברי סנאט הנבחרים לתקופה של ארבע שנים ו-100 חברי אספה מחוקקת הנבחרים לתקופה של שנתיים. בחירות נעשות מדי שנתיים, ומחצית מחברי הסנאט מועמדים לבחירה בכל מערכת בחירות.
השיטה המשפטית בנויה מבית משפט מחוזיים ואזוריים (District and Circuit Courts), בתי משפט לערעורים (intermediate appellate court) ומעליהם בית המשפט העליון של קנטקי לערעורים. מעל כולם נמצא בית המשפט העליון של קנטקי.
אף שבעבר הייתה המדינה בעלת נטייה לכיוון המפלגה הדמוקרטית של ארצות הברית, ורוב המצביעים הרשומים של המדינה דמוקרטיים (בניגוד לשאר מדינות הדרום, הנוטות למפלגה הרפובליקנית), קנטקי הצביעה עבור מועמד רפובליקני בחמש משבע מערכות הבחירות הנשיאותיות האחרונות: המדינה בחרה את הדמוקרט ג'ימי קרטר ב־1976 ובדמוקרט ביל קלינטון ב־1992 אולם בשאר מערכות הבחירות בחרו ברפובליקנים. ארבעה מתוך ששת חברי הקונגרס של המדינה הם רפובליקאים, אך בין חברי הקונגרס הדמוקרטים ג'ון ירמות', המשמש כמצליף אזורי, אחת מעמדות ההנהגה הזוטרות בקונגרס. שני הסנאטורים המייצגים את המדינה, נכון ל-2015, הם מיץ' מקונל וראנד פול.
כלכלה
התוצר המדינתי הגולמי בשנת 2003 היה 129 מיליארד דולר. ההכנסה לנפש הייתה בשנה זו $26,575 (המקום ה־41 בארצות הברית).
כלכלת המדינה מתבססת על חקלאות (גידול סוסים, בקר, וגידולי טבק, מוצרי חלב, חזירים, סויה, תירס וכותנה). התוצרת התעשייתית של המדינה כוללת מוצרים כימיים, מוצרי חשמל, מוצרי מזון, מוצרי טבק ופחם.
דמוגרפיה
קבוצת האוכלוסייה הגדולה ביותר בקנטקי היא האמריקאים, המהווים 21.3% מכלל התושבים. הקבוצה השנייה היא הגרמנים (14.9%), ולאחריהם אירים (12.8%) ואנגלים (10.8%). אלו המציינים כי מוצאם הוא "אמריקאי" הם בעיקרם ממוצא אנגלי, אך שורשיהם נטועים בצפון אמריקה זמן רב, ובמקרים מסוימים עוד מן המאה ה-17 וראשית הקולוניות הבריטיות באמריקה.
ציפור שחורה (מיני-סדרה)
ציפור שחורה (באנגלית: Black Bird) היא מיני-סדרת דרמת פשע אמריקאית שפותחה על ידי דניס ליהן על בסיס הרומן האוטוביוגרפי משנת 2010, "In With The Devil: A Fallen Hero, A Serial Killer, and A Dangerous Gain for Redemption" מאת ג'יימס קין.
המיני-סדרה עלתה לשידור בשירות אפל TV פלוס ב-8 ביולי 2022.
פיתוח וליהוק
בינואר 2021, נמסר לראשונה על פיתוחה של המיני-סדרה, בה יככבו טארון אגרטון ופול וולטר האוזר. במרץ 2021, נמסר על ליהוקו של ריי ליוטה לצוות השחקנים; תפקיד זה הוא תפקידו האחרון של ליוטה, שנפטר בשלהי מאי 2022. באפריל 2021, נמסר על ליהוקם של גרג קיניר וספידה מואפי.
שידור
המיני-סדרה עלתה לשידור בשירות אפל TV פלוס, והיא כוללת שישה פרקים.
העשירייה
העשירייה או עשרת הציירים האמריקאים (באנגלית: The Ten American Painters, או The Ten) הייתה קבוצת ציירים שעזבה את איגוד האמנים האמריקאי בסוף שנת 1897. עזיבת הציירים הייתה על רקע של חילוקי דעות בנוגע לאופי ניהול האיגוד, בעיקר בנוגע לסגנון אמנותי - הנהלת האיגוד העדיפה את סגנון הציור הקלאסי והרומנטי הריאליסטי על פני האימפרסיוניזם. בנוסף, הקבוצה חשה כי אופי התערוכות שארגן האיגוד היה מסחרי יתר על המידה, ולקה בחסר בכל הקשור לטעם אמנותי.
מארגני הקבוצה היו צ'יילד האסאם, ג'וליאן אלדן וייר וג'ון הנרי טוואצ'טמן. אליהם הצטרפו רוברט לואיס ריד, וילארד מטקלף, פרנק ווסטון בנסון, אדמונד צ'ארלס טארבל, תומאס דיווינג, ג'וזף דה קאמפ ואדוארד סימונס. וינסלו הומר התבקש להצטרף לקבוצה, אולם הוא סירב. לאחר מותו של טוואצ'טמן ב-1902, מילא את מקומו ויליאם מריט צ'ייס.
חברי הקבוצה כולם פעלו בסביבות ניו יורק או בוסטון, כולם תומכי האימפרסיוניזם וכולם בעלי קריירה מבוססת. הקבוצה נוסדה תוך החלטה כי לא תמנה יותר מעשרה חברים, וכי כל אחד מהחברים ישתתף בתערוכה שנתית. ניתן היה לצרף חבר חדש לקבוצה רק באמצעות הסכמת כל שאר חברי הקבוצה בהצבעה אנונימית.
הקבוצה התקיימה במשך כעשרים שנה, והתפרקה עם מות חבריה ודעיכת קרנה של האימפרסיוניזם לטובת זרמים אחרים.
מרסל ינסן
מרסל ינסן (בגרמנית Marcell Jansen; נולד ב-4 בנובמבר 1985) הוא כדורגלן עבר גרמני.
קריירה
מרסל ינסן החל את הקריירה שלו בקבוצת הנוער של בורוסיה מנשנגלדבך, שם שיחק 11 שנים, וקודם לקבוצת הבוגרים של המועדון בשנת 2004.
במחזור ה-16 של עונת 2004/2005, שיחק ינסן בהפסד 6-0 להרטה ברלין, ואף גרם לפנדל לחובת בורוסיה מנשנגלדבך. על אף זאת, המאמן דיק אדבוקאט שמר לו אמונים. באותה עונה סיימה בורוסיה מנשנגלדבך במקום ה-15, נקודה אחת בלבד מעל בוכום שסיימה במקום ה-16 וירדה ליגה. עונת 2005-2006 הייתה עונה טובה יותר עבור בורוסיה מנשנגלדבך, שסיימה במקום העשירי, אך בעונה שלאחר מגן ירדה גלאדבך לליגת המשנה, כאשר היא מסיימת במקום האחרון עם 26 נקודות בלבד. בתום אותה עונה עזב ינסן את גלאדבך לטובת באיירן מינכן, ששילמה עבורו עשרה מיליון אירו.
משחק הבכורה של מרסל ינסן בבאיירן מינכן היה בניצחון 3-0 על האנזה רוסטוק במחזור הפתיחה של עונת 2007/2008. באיירן מינכן זכתה באליפות באותה עונה, אך ינסן בחר לעזוב להמבורג, ששילמה עבורו 8 מיליון אירו באוגוסט 2008.
בדצמבר 2008 הבקיע מרסל ינסן את שער הבכורה שלו בהמבורג בניצחון 2-1 על פ.צ. קלן. ביוני 2012 האריך ינסן את החוזה עד 2015. ב-8 ביולי 2015 הודיע ינסן על פרישה בגיל 29 בלבד. המבורג הייתה שרויה במשבר ארוך ומתמשך ובמאבקי תחתית במשך כמה עונות ברציפות, ולכן הוחלט לבצע שינויים עמוקים בסגל, ולשחרר מספר שחקנים, וינסן ביניהם. ינסן הצהיר כי הוא לא רואה את עצמו משחק באף מועדון שאינו המבורג, ולכן נאלץ להודיע על פרישה, למרות שקיבל הצעות רבות ממועדונים אחרים.
קריירה בינלאומית
מרסל ינסן ערך את הופעת הבכורה שלו ב-3 בספטמבר 2005 בהפסד 2-0 לנבחרת סלובקיה בכדורגל. במוקדמות יורו 2008 הבקיע ינסן את שערו הראשון בנבחרת בניצחון 6-0 על נבחרת סן מרינו בכדורגל. ינסן נפצע לפני מונדיאל 2010, אך עדיין נכלל בסגל ונכנס כמחליף במשחקים נגד גאנה, ארגנטינה וספרד, ובמשחק מול אורוגוואי פתח בהרכב וכבש שער.
ארנסט אוגוסט הראשון, מלך הנובר
בצעירותו
ארנסט אוגוסט נולד בארמון בקינגהאם שבלונדון ב-5 ביוני 1771, לג'ורג' השלישי, מלך הממלכה המאוחדת ולשארלוט ממקלנבורג-שטרליץ. בצעירותו לימדו את ארנסט אוגוסט מורים פרטיים בארמון, ובקיץ 1786 נשלח לאוניברסיטת גטינגן שבגרמניה (יחד עם אחיו הנסיך אדולפוס, שקיבל את התואר דוכס קיימברידג' בשנת 1801, והנסיך אוגוסטוס, שקיבל את התואר דוכס סאסקס בשנת 1801).
בשנת 1791, עם סיום לימודיו, נשלחו הנסיכים ארנסט אוגוסט ואדולפוס להנובר לצורך רכישת השכלה צבאית. הנסיכים למדו תחת מפקד צבא הנובר, גנרל-פלדמרשל וילהלם פון פרייטאג. במרץ 1792 הועלה ארנסט אוגוסט לדרגת קולונל ומונה למפקד רגימנט הדרגונים ההנוברי ה-9, ולחם עמו במלחמת הקואליציה האנטי-צרפתית הראשונה תחת פיקודו של אחיו פרדריק, דוכס יורק. ב-18 במאי 1794 נפצע ארנסט אוגוסט במהלך קרב טורקואן, ונשלח לבריטניה לצורך החלמתו. בנובמבר 1794 חזר ארנסט אוגוסט לתפקידו, והועלה לדרגת מייג'ר-ג'נרל. במהלך שנת 1795 השתתף ארנסט אוגוסט בנסיגת הצבא הבריטי בהולנד, ובשנת 1796 חזר שוב לבריטניה. בשנת 1798 הועלה לדרגת לפטננט-ג'נרל, ובשנת 1799 הוענק לו התואר דוכס קמברלנד. בשנת 1801 מונה לקולונל הכבוד של רגימנט ההוסארים ה-15, ובשנת 1803 הועלה לדרגת ג'נרל מלא. בשנת 1813 השתתף ארנסט אוגוסט בקרב לייפציג, וב-6 בנובמבר 1813 הועלה לדרגת פילדמרשל.
בשנת 1815 מונה ארנסט אוגוסט לאביר מסדר האמבט, ובשנת 1831 מונה לאביר מסדר פטריק הקדוש.
ארנסט אוגוסט היה ארכי ריאקציונר, והתנגד למתן האמנציפציה הקתולית בשנת 1828, ובשל כך היה הבן השנוי במחלוקת מכל בניו של ג'ורג' השלישי, מלך הממלכה המאוחדת.
שלטונו
ב-1837 נפטר אחיו המלך ויליאם הרביעי בגיל 71, ואחייניתו ויקטוריה הוכתרה למלכת הממלכה המאוחדת. אמנם ממלכת הנובר, שהייתה מאוחדת באיחוד פרסונלי עם בריטניה מאז 1714, פוצלה ממנה עם המלכתה של המלכה, הואיל ובהנובר, על פי החוק הסאלי, נאסר על נשים לשלוט, ומשום כך הוכתר ארנסט אוגוסט למלך הנובר. בנוסף, מונה ארנסט אוגוסט גם ליורש העצר של כס המלוכה הבריטי עד לידתה של הנסיכה ויקטוריה בשנת 1840, משום שהמלכה הצעירה טרם נישאה וטרם ילדה ילדים.
עם עלותו לשלטון הפך ארנסט אוגוסט לריבון מסדר הגואלפים, ובשנת 1839 ייסד את מסדר גאורג הקדוש.
משפחתו
ב-29 במאי 1815 התחתן ארנסט אוגוסט עם פרדריקה ממקלנבורג-שטרליץ, בתם של קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטאדט, ממנה נולדו לו שלושה ילדים, אך רק אחד מהם שרד:
ג'ון הנרי טוואצ'טמן
ג'ון הנרי טוואצ'טמן (באנגלית: John Henry Twachtman; 4 באוגוסט 1853 – 8 באוגוסט 1902) היה צייר אמריקני שנודע בזכות ציוריו האימפרסיוניסטיים, למרות שבמהלך חייו יצר יצירות בסגנונות שונים. נחשב כחלק מ"העשירייה", קבוצת אמנים אמריקניים בני התקופה שציירו ויצרו בסגנון האימפרסיוניסטי והציגו את יצירותיהם כגוף מאוחד.
ביוגרפיה
טוואצ'טמן, יליד סינסינטי שבאוהיו, למד בצעירותו אצל פרנק דובנק, צייר פורטרטים אמריקאי-גרמני, ולאחר מכן המשיך כמו אמנים רבים בני התקופה ללימודי אמנות באירופה. הוא למד באקדמיה לאמנות יפה במינכן (שם למד גם מורו, דובנק) בין השנים 1875-77. בהמשך ביקר בוונציה, והתמחה גם בתצריב. לאחר ביקור קצר באמריקה, המשיך את לימודיו באקדמיה ז'וליאן בפריז בין השנים 1883–1885. במהלך תקופה זו השתנה סגנון ציורו בצורה דרמטית, כשהוא עזב את הסגנון שנלמד באקדמיה במינכן אל הטונליזם. תקופה זו הייתה מבורכת ביצירה, ובה צייר טוואצ'טמן את מרבית יצירותיו הגדולות, כולל Arques-la-Bataille (במוזיאון המטרופוליטן לאמנות) ו-Springtime (במוזיאון האמנות סינסינטי).
טוואצ'טמן חזר לאמריקה ב-1886, והתיישב בקונטיקט, כשלבסוף קנה חווה בגריניץ'. הוא הציג רבות מיצירותיו יחד עם ג'וליאן אלדן ווייר, ובילה רבות במושבת אמנים בקוס קוב הסמוכה. בנוסף לימד משנת 1889 בבית הספר לאמנות Art Students League שבניו יורק עד למותו. בשנת 1893, במסגרת התערוכה העולמית של שיקגו קיבל מדליית כסף על ציוריו. באותה שנה הציג בניו יורק, יחד עם קלוד מונה תערוכה מציוריו.
טוואצ'טמן מת במפתיע ממפרצת במוח במהלך ביקורו בגלוסטר, מסצ'וסטס, בגיל 49.
הפסקת החשמל בהודו (2012)
הפסקת החשמל בהודו (2012)  הייתה הפסקת חשמל שהחלה ב-30 ביולי 2012 ונמשכה עד 2 באוגוסט. במהלכה הופסקה אספקת החשמל במשך מספר ימים ב-14 מתוך 28 המדינות המרכיבות את הודו. במשך קרוב לשלושה ימים נותרה מחצית מאוכלוסיית הודו, כ-670 מיליון נפש, ללא חשמל, ובכך הייתה להפסקת החשמל הגדולה ביותר בעולם בכל הזמנים.
התקלה החלה ב-30 ביולי בהתמוטטות רשת החשמל ל-300 מיליון איש, עקב צריכת יתר. בתחילה נותק החשמל לתושבים במדינות פנג'אב, הריאנה, אוטר פרדש, הימאצ'ל פרדש, ראג'סטאן וג'אמו.
הודו אמנם מורגלת בהפסקות חשמל, אולם עוצמתה של הפסקת חשמל זו, מידת התפשטותה ומספר התושבים שנפגעו ממנה, וכן גם הזמן הממושך עד לסיום תיקונה, היו קיצוניים בכל קנה מידה. לאחר שתוקנו התקלות קרתה הפסקת החשמל בשנית. ההסבר להפסקת החשמל הוא בצריכה מתמשכת הגבוהה מיכולת ייצור החשמל, לפחות ב-10%, שהובילה לעומס רב מדי ולא איפשרה את המשך ייצור החשמל ואספקתו.
חצי האי ג'טי
חצי האי ג'טי (באנגלית: Jetty Peninsula; מילולית: חצי אי המזח) הוא חצי אי מוארך ושטוח, הבולט לתוף מדף הקרח אמרי, שבאנטארקטיקה.
אורכו של חצי האי 48 קילומטרים.
חצי האי משתרע לכיוון צפון מערב, בסמוך ממזרח לאגם ביוור.
שיא גובהו של חצי האי ג'טי 195 מטרים מעל פני הים.
גילוי חצי האי
מטוס מחקר של משלחת החקר האנטארקטית הלאומית של אוסטרליה גילתה את חצי האי בשנת 1956.
משלחות מחקר אוסטרליות ביקרו בחצי האי בשנים 1957, 1958, ו-1959; בפברואר 1969 הוקמה בקצה הצפוני של חצי האי תחנת מחקר ששימשה את משלחת הסקר של הרי הנסיך צ'ארלס.
מקור השם
שמו של חצי האי ניתן לו על ידי ועדת השמות האנטארקטיים של אוסטרליה.
הוועדה לחצי האי בשם זה ("Jetty" - "מזח") בשל אורכו של חצי אי וצורתו השטוחה, המזכירה מזח.
לקריאה נוספת
• Hand, M., Scrimgeour, I.R., Stuwe, K., Arne, D., Carson, C.J., Geology of northern Jetty Peninsula, MacRobertson Land, Antarctica., Geoscience Australia, Canberra.
• M. HAND, I. SCRIMGEOUR, R. POWELL, K. STÜWE, C. J. L. WILSON, Metapelitic granulites from Jetty Peninsula, east Antarctica: formation during a single event or by polymetamorphism?, https://doi.org/10.1111/j.1525-1314.1994.tb00042.x
• Andronikov,A.V., Foley,S.F., and Melzer,S., Mantle xenoliths from the Jetty Peninsula area (East Antarctica): samples of thermall yeroding lithosphere on the flanks of the Lambert-Amery Rift
• compiled by B. Reese, A. Spalding, Geology of Northern Jetty Peninsula, Mac-Robertson Land, Antarctica, Geoscience Australia, Department of Sustainability, Environment, Water, Population and Communities, Australian Antarctic Division
אורלי בן-ארי
אורלי בן ארי-גינזברג (נולדה בשנת 1965) היא משפטנית ישראלית, משנה לפרקליטת מחוז מרכז (פלילי) שהייתה מועמדת שר המשפטים לתפקיד ממלאת מקום פרקליט המדינה.
ביוגרפיה
את שירותה הצבאי עשתה בן ארי ביחידה 8200 של חיל המודיעין. היא בוגרת תואר ראשון ושני בהצטיינות במשפטים מאוניברסיטת תל אביב ומאוניברסיטת בר-אילן (בהתאמה). כעובדת בכירה בשירות המדינה למדה במכללה לביטחון לאומי, ובמסגרת זו קיבלה תואר שני נוסף במדעי המדינה מאוניברסיטת חיפה.
בשנת 1988 החלה להתמחות במחוז מרכז של פרקליטות המדינה, בתחומים אזרחי ופלילי. לאחר מכן התמחתה כשנתיים אצל השופטת בדימוס הדסה בן-עתו בבית משפט המחוזי בתל אביב. בשנת 1991 הוסמכה כעורכת דין ועבדה כשנה במשרד עורכי הדין חנה ברוכי שעסק בעבירות צווארון לבן.
ב-1992 החלה לעבוד בשירות המדינה. בין התפקידים שביצעה: ראש הפורום הביטחוני של פרקליטות המדינה, ראש החוליה לאכיפה כלכלית משולבת, ממונה על תחום עבירות המתה במרחב שפלה, אחראית על תחום ועדות השחרורים ועתירות אסירים וחברה בפורום האזרחי-פלילי.
ב-2012 מונתה למשנה לפרקליטת מחוז מרכז. מאותה שנה שימשה כנציגת שר המשפטים בוועדה המחוזית לתכנון ובניה של מחוז תל אביב. מאז 2014 הייתה נציגת פרקליטות המדינה בדיוני ועדת חוקה, חוק ומשפט של הכנסת. שלוש פעמים הגישה מועמדות לתפקיד פרקליטת מחוז, אך לא נבחרה.
בין התיקים שבהם טיפלה: תיק טלי פחימה, פרשת בן זיגייר, רצח אסף שטיירמן ותיק סמואל שיינביין, הובילה את עמדת המדינה נגד שחרור המוקדם של נחום מנבר, ושימשה תובעת בתיקי פלילים נוספים. כיהנה בלשכת עורכי הדין כראש בית הדין המשמעתי הארצי וכראש בית הדין המשמעתי של מחוז תל אביב והמרכז.
פרשת מינויה לממלא מקום פרקליט המדינה
בתחילת דצמבר 2019, לקראת סיום כהונת פרקליט המדינה שי ניצן, ביקש שר המשפטים אמיר אוחנה למנות ממלא מקום לתפקיד ובחן חמישה מועמדים. במקביל לכך הודיע היועץ המשפטי לממשלה אביחי מנדלבליט כי לדעתו שלמה למברגר הוא המועמד הראוי לתפקיד, זאת בשים לב לניסיונו העשיר ויכולותיו הגבוהות. ב-17 בדצמבר הודיע אוחנה כי ימנה את אורלי בן-ארי לממלאת מקום פרקליט המדינה.
מנדלבליט הגיב להודעת המינוי וקבע כי קיימת מניעה משפטית למנות את בן ארי לתפקיד וכי המינוי חורג באופן קיצוני ממתחם הסבירות. נציב שירות המדינה, דניאל הרשקוביץ, אף הזהיר מפני פגיעה בתפקוד הפרקליטות, עקב מינויה של מי שאינה בכירה מספיק לטעמו בהיררכיה הארגונית.
ב-19 בדצמבר, דקות ספורות לפני תחילת טקס החלפת פרקליט המדינה בעקבות עתירת התנועה לאיכות השלטון לבג"ץ נגד המינוי, הוציא השופט מני מזוז צו ארעי המעכב את המינוי. יום לאחר מכן הודיעה בן ארי כי עקב האווירה שנוצרה סביב מינויה היא חוזרת בה מהסכמתה למינוי. בהמשך שימש עורך הדין דן אלדד בתפקיד לתקופה של שלושה חודשים.
חיים אישיים
בן-ארי מתגוררת בתל אביב. היא נשואה בשנית ואם לשלושה.
המופע של ג'רי ספרינגר
המופע של ג'רי ספרינגר (באנגלית: The Jerry Springer Show) היא תוכנית אירוח אמריקאית, ששודרה במקור בין ה-30 בספטמבר 1991 ל-26 ביולי 2018. התוכנית הופקה והונחתה על ידי ג'רי ספרינגר, שודרה במשך 27 עונות וכללה 4,969 פרקים. התוכנית הופקה ושודרה במקור עבור NBCUniversal ובהמשך עבור רשת The CW. התוכנית הגיעה לשיא הפופולריות שלה במהלך סוף שנות ה-90 של המאה ה-20.
התוכנית לא הצליחה לזכות ברייטינג גבוה במהלך העונות הראשונות, משום שהיא התמקדה באותה העת בנושאים פוליטיים יותר. בשל הרייטינג הנמוך הוחלט לשנות לחלוטין את קונספט התוכנית במהלך אמצע שנות ה-90, כך שהיא תתמקד רק בנושאים שנויים במחלוקת (כגון גילוי עריות וניאוף), ותכיל ניבולי פה מצונזרים, קרבות פיזיים, ובמקרים מסוימים עירום חלקי מצונזר.
התוכנית עלתה לראשונה ב-30 בספטמבר 1991. התוכנית צולמה באולפנים בשיקגו בין שנת 1991 לשנת 2009 ובסטמפורד שבקונטיקט בין 2009 עד 2018. הפרק האחרון של התוכנית שודר ב-26 ביולי 2018. התוכנית ממשיכה להיות משודרה בסינדיקציה ברשת The CW מאז ואילך.
בס (אל)
בֶּס או בִּיסוּ היה, במיתולוגיה המצרית האל המגן על הבית, ובייחוד על אימהות ועל לידה. לימים התפתחה דמותו, והוא הפך לאל המביא מזל טוב, ולאל המגן על הטוב מפני הרע. מקור פולחנו של האל בס בנוביה, ופולחנו הגיע למצרים העתיקה כבר בתקופת הממלכה הקדומה.
תיאור דמותו של בס במיתולוגיה המצרית ופולחנו
בכתובות קדומות בהן מופיע האל בס לראשונה הוא מתואר כאריה העומד על שתי רגליו האחוריות, שרגליו הקדמיות מונפות באוויר. בתקופות מאוחרות יותר (החל מתקופת הביניים השלישית) בס מתואר כפני אריה או כאדם הלובש עור אריה על גבו.
בס הוא האל המגן על נשים בשעת לידתם, ועל הילודים מיד אחרי הלידה. לימים התפתחה דמותו והוא הפך לאחד מהאלים המגינים על הבית - האל המגן על בית המשפחה מפני נחשים, ורוחות רעות ושומר על הילדים. בשל מעמדו כמגן על הבית והדברים החשובים המצויים בו התפתחה דמותו לאל המגן על כל דבר טוב - והוא נחשב לאל המוזיקה, הריקוד ואף לאל המגן על הזוג המקיים יחסי מין. רקדנים וזמרים קיעקעו את דמותו על ירכיהם.
ציור דמותו של בס ורעייתו בסתת על קיר הבית נועד להגן על החדר, ולעודד פריון.
בס הוא גם אל הגמדים.
השפעה תרבותית
פולחנו התפשט לקפריסין ובאמצעות מתיישבים פיניקים גם לאיטליה ונשתמר בצורה מסוימת בפולחנו של הקדוש הנוצרי בסוס המגן על פיריון.
המתיישבים הפיניקים שהגיעו לאי איביזה בשנת 654 לפנה"ס קראו לאי בשם זה ("אי ביסו") כי האמינו שהאי הוא מקום מושבו של האל בס.
בארכאולוגיה של ארץ ישראל
בשנת 1999 נמצאה צלמית ברונזה בדמות האל בס, בין שרידי יישוב מתקופת הברזל II, בחפירות באזור נחל ברקאי.
בשנת 2018 נמצאה בתל בית שמש, במסגרת חפירת הצלה בעת עבודות להרחבת כביש 38, פסל אבן בדמות האל המצרי בס.
במרץ 2019 התגלה שבר כלי חרס ועליו דמותו של האל בס בחפירות חניון גבעתי בעיר דוד. הכלי מתוארך לתקופה הפרסית, מהמאות הרביעית או החמישית לפני הספירה.
קנזס
קנזס (באנגלית: Kansas ) היא מדינה השוכנת במרכז ארצות הברית. קנזס גובלת בנברסקה מצפון, מיזורי במזרח, אוקלהומה בדרום וקולורדו במערב. המדינה ממוקמת במרחק שווה מהאוקיינוס האטלנטי ומהאוקיינוס השקט.
היסטוריה
רוב שטחה של קנזס נכלל בשטח שסופח לארצות הברית ב-1803, לאחר שנרכש מצרפת ברכישת לואיזיאנה. משנת 1812 ועד 1821 היה חלק זה של קנזס כלול בטריטוריית מיזורי. דרך אזור קנזס עברה דרך סנטה פה שקישרה את מיזורי לסנטה פה שבניו מקסיקו. הטריטוריה התפתחה כנקודת מעבר בדרך של המתיישבים ליוטה וקליפורניה.
דרום מערב המדינה היה חלק מהאימפריה הספרדית ובהמשך חלק ממקסיקו ומרפובליקת טקסס עד מלחמת ארצות הברית–מקסיקו (1848). ב־30 במאי 1854 התקבל חוק קנזס נברסקה אשר הקים את הטריטוריות של נברסקה וקנזס.
החוק קבע, אף על פי שהשטח הוא צפוני מקו הרוחב 30–36 (פשרת מיזורי), בשתי הטריטוריות יהיה "ריבונות העם", והם יחליטו האם לאסור או להתיר את העבדות בשטחיהם. על נברסקה לא היה ויכוח-זה היה שטח צפוני שכלל לא ראוי לחקלאות (וממילא, לעבדות), ולכן תומכי העבדות ויתרו מראש על המדינה הזאת. בקנזס, לעומת זאת, השטח היה ראוי. לכן, נפתח מרוץ בין התומכים בעבדות לבין המתנגדים. שני המחנות הזרימו תומכים רבים למדינה כדי להכריע בבחירות, אבל עוד לפני שהן התקיימו, שני המחנות הקימו ממשלות משלהן והציגום לפני הממשל הפדרלי בוושינגטון, והאחרון התקשה להכריע מי יהיה הממשל של המדינה. בינתיים, עם כל האנשים והציוד שזרמו למדינה, הגיע גם נשק רב, ובמהרה, הוא גם הופעל בין שני הצדדים, ולפחות 200 אנשים נהרגו בהתנגשויות. הממשל הפדרלי נאלץ לשלוח כוחות צבא רבים כדי להרגיע את המהומות. לזכר אירועים אלו כונתה קנזס "קנזס המדממת".
ב־19 בפברואר 1881 הייתה קנזס למדינה הראשונה שאוסרת מכירת אלכוהול בשטחה.
גאוגרפיה
קנזס גובלת בנברסקה מצפון, מיזורי במזרח, אוקלהומה בדרום וקולורדו במערב. המדינה ממוקמת במרחק שווה מהאוקיינוס האטלנטי ומהאוקיינוס השקט.
במחוז אוסבורן נמצא המרכז הגאודטי של צפון אמריקה, ולכן המחוז מהווה נקודת ייחוס לכל המפות המיוצרות על ידי ממשלת ארצות הברית. נקודת המרכז של 48 המדינות הנמצאות ביבשת אמריקה נמצא במחוז סמית', ליד העיר לבנון. נקודת המרכז של המדינה, המרובעת בצורתה, הוא במחוז בארטון.
המדינה מחולקת ל־105 מחוזות, ובשטחה 628 רשויות מקומיות.
פני השטח
המדינה נמצאת במרכז המישורים הגדולים של ארצות הברית, ונמצאת על מישור שטוח הנע בגובה של 230 מטרים בשפך נהר קנזס ועד לגובה של 1,200 מטרים בגבולה המערבי של המדינה. הנקודה הגבוהה במדינה היא הר סאנפלאוור (הר החמנית).
אקלים
ניתן לאפיין את האקלים של קנזס במונחים של שלושה סוגים: יבש לח, חצי צחיח וסובטרופי לח. לשני שלישים המזרחי של המדינה (בעיקר החלק הצפון-מזרחי) ישנו אקלים יבשתי לח, עם חורפים קרירים וקיצים חמים ולעיתים גם לחים. מרבית המשקעים יורדים בקיץ ובאביב.
הקיץ בקנזס חם, לעיתים קרובות מאוד חם ובאופן כללי פחות לח. חורפים ניתנים לשינוי רב וקיצוני בין חמים לקרים מאוד. באזור המערבי יורדים בממוצע כ-410 אינץ' גשמים בשנה. רוחות צ'ינוק בחורף יכולות לחמם את מערב קנזס עד כדי 27 מעלות צלזיוס.
בחלקים הדרומיים-מרכזיים והדרומיים-מזרחיים של המדינה, כולל אזור ויצ'יטה, שורר אקלים סובטרופי לח עם קיץ חם ולח, החורפים מתונים יותר ועם יותר משקעים מאשר במקומות אחרים בקנזס. אמנם טמפרטורות של 38 מעלות ומעלה אינן שכיחות באזור, אך לחות גבוהה יותר ואפקט החום העירוני מביאים את מרבית ימי הקיץ למדדי חום בטמפרטורות של עד 46 מעלות צלזיוס.
כמות המשקעים במדינה נעים בין 1,200 אינץ' בשנה בפינה הדרומית-מזרחית של המדינה ולכ-410 מ"מ בדרום-מערב. כמויות השלג נעות סביב ה-130 אינץ' בשולי הדרום, ועד 890 מ"מ בצפון-מערב הרחוק במדינה. קנזס היא המדינה התשיעית או העשירית הכי מוארת-שמשית-במדינה, תלוי באזור.
לדברי NOAA, הטמפרטורה הגבוהה ביותר בכל הזמנים שנרשמה בקנזס היא 121 °F או 49.4 מעלות צלזיוס ב -24 ביולי 1936, ליד אלטון במחוז אוסבורן. הטמפרטורה הנמוכה בכל הזמנים הייתה -40 ב-13 בפברואר 1905, ליד לבנון במחוז סמית.
כלכלה
הלשכה לניתוח כלכלי מעריכה כי סך התוצר המקומי הגולמי בקנזס בשנת 2014 היה $ 140.964 מיליארד. על פי דו"ח משרד העבודה בקנזס בשנת 2016, השכר הממוצע השנתי היה 42,930 דולר בשנת 2015. נכון לאפריל 2016 שיעור האבטלה במדינה עמד על 4.2%.
התוצרת החקלאית במדינה כוללת: בקר, חיטה, דורה, סויה, חזירים, תירס. מוצרי התעשייה כוללים: מוצרי תחבורה, ייצור מטוסים מסחריים ופרטיים, מוצרי מזון, מוצרים כימיים, מוצרי דלק ומכרות.
קנזס היא השמינית ממדינות ארצות הברית בכמות הפקת נפט. בסך הכל מפיקים בקנזס בממוצע כ-2.8 מיליון חביות נפט בשנה. קנזס היא גם השמינית בהפקת גז טבעי בארצות הברית (אחרי טקסס, אלסקה, קולורדו, לואיזיאנה, ניו מקסיקו, אוקלהומה וויומינג). התפוקה יורדת משנה לשנה בשל ניצולם של שדות הגז.
בקנזס נמצאים גם שלושה מתקנים צבאיים גדולים: פורט לוונוורת', פורט ריילי ובסיס חיל האוויר מקונונל (חיל האוויר). בבסיסים אלה מוצבים כ־25,000 חיילים ואנשי טייס פעילים המעסיקים גם כ־8,000 עובדי DoD אזרחיים. בשמורה של צבא ארצות הברית יש גם פיקוד על התארכות משלחת 451 שבסיסו בוויצ'יטה המשרתת חיילי מילואים ויחידותיהם מרחבי האזור. במשמר הלאומי של קנזס יש יחידות בשדה פורבסבטופקה ובאגף המודיעין 184 בוויצ'יטה. טווח כלי הנשק סמוקי היל, ניתוק מאגף המודיעין, הוא אחד ממטווחי ההפצצה הגדולים והעמוסים ביותר במדינה. במהלך מלחמת העולם השנייה הייתה קנזס בית לשדות אימונים רבים של חיל האוויר להכשרת טייסים וחיילים חדשים. רבים מאותם שדות תעופה מתופעלים כיום כשדות תעופה עירוניים.
מס המכירות עלה בשנת 1992 ל־4.9%, וביולי 2002 ל־5.3%.
ממשל ופוליטיקה
הרשות המבצעת בקנזס מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך. כל בעלי התפקידים נבחרים בנפרד לתקופה של ארבע שנים, ויכולים להיבחר לשתי קדנציות בלבד. ייתכן מצב בו ברשות המבצעת יושבים נבחרים ממפלגות שונות. הבחירות לתפקידים מתקיימות באותו הזמן. המושלת הנוכחית הוא לורה קלי, חברת המפלגה הדמוקרטית.
בבית המחוקקים כ-40 חברי סנאט הנבחרים לתקופה של ארבע שנים ו-125 חברי אספה מחוקקת הנבחרים לתקופה של שנתיים. בחירות נעשות מדי שנתיים, ומחצית מחברי הסנאט מועמדים לבחירה מחדש בכל מערכת בחירות. קנזס היא המדינה הראשונה שחוקקה חובת פיצויי פיטורים, בשנת 1910.
בבית המשפט העליון של קנזס שבעה שופטים, הממונים על ידי המושל ומאושרים על ידי בית המחוקקים. שיטת המשפט היא שיטת המשפט המקובל האנגלי, אך ישנה השפעה של המשפט האזרחי הספרדי.
בשנות ה־60 הייתה קנזס דמוקרטית באופייה אך מאז הפכה יותר ויותר שמרנית. בשנת 1999 החליטה מועצת החינוך בקנזס כי לא ילמדו בבתי הספר את תאוריות האבולוציה, אך בשנת 2001 הפכו החלטה זאת. בשנת 2005 נאסרו בחוק נישואים חד-מיניים, החלטה שעמדה עד ביטולה ביוני 2015. בשנה שלאחר מכן העבירה המדינה חוק שקבע גיל מינימום לנישואין, 15.
בשנת 2010 נבחר סם בראונבק למושל עם 63 אחוזים מהקולות במדינה. הוא הושבע כמושל בשנת 2011, המושל הרפובליקני הראשון של קנזס מזה שמונה שנים. בראונבק ביסס את עצמו כחבר שמרני בסנאט האמריקני בשנים שקדמו לו, אך מאז שהפך למושל קיבל כמה החלטות שנויות במחלוקת, מה שהוביל לדירוג אישור של 23% בקרב מצביעים רשומים, הנמוך ביותר מבין מושל כלשהו בארצות הברית. במאי 2011, הרבה להתנגד לעמדותיהם של מנהיגי אמנות וחובבי המדינה, חיסל בראונבק את נציבות האמנות בקנזס, והפך את קנזס למדינה הראשונה ללא סוכנות לאמנות. ביולי 2011 הודיע בראונבק על כוונתו לסגור את סניף לורנס במחלקה לשירותים חברתיים ושיקום בקנזס על מנת לחסוך בעלויות. מאות התנגדו והפגינו נגד ההחלטה. נציבות עיריית לורנס הצביעה בהמשך לספק את המימון הדרוש כדי לשמור על הסניף פתוח.
מאז שנת 1964 תומכת המדינה במועמדים רפובליקנים לנשיאות ארצות הברית. המועמדים היחידים שאינם רפובליקנים לנשיאות להם תושבי קנזס העניקו את מרב קולותיהם בבחירות לנשיאות הם ג'יימס וויבר, הדמוקרטים וודרו וילסון, פרנקלין רוזוולט (פעמיים), ולינדון ג'ונסון. בשנת 2004 זכה ג'ורג 'וו. בוש בשש קולות הבחירות (אלקטורים) של המדינה בניצחון מכריע של 25 נקודות אחוז עם 62% מהקולות במדינה. שתי המחוזות היחידים שתמכו בדמוקרט ג'ון קרי בבחירות ההם היו Wyandotte, הכולל את קנזס סיטי ודאגלס. הבחירות ב-2008 הביאו תוצאות דומות, ג'ון מקיין זכה במדינה עם 57% מהקולות. המחוזות דגלאס, ווינדוט וקרופורד היו היחידים שתמכו במועמד הדמוקרטי ברק אובמה. הפוליטיקה בקנזס נעשתה עוד יותר קיצונית ושמרנית בשנים האחרונות, בחירתו של ברק אובמה הובילה את הרפובליקנים לאמץ מותג טהור יותר של שמרנות וטיהור לעומת מה שהיה שנחשבה בעבר לאגף המתון של המפלגה.
כאמור, למדינה שישה קולות אלקטורליים. הסנאטורים המייצגים את המדינה הם רוג'ר מרשל וג'רי מורן הרפובליקנים.
דמוגרפיה
מפקד האוכלוסין בארצות הברית מעריך כי אוכלוסיית קנזס הייתה 2,913,314 נכון ל-1 ביולי 2019, גידול של 2.11% מאז מפקד 2010 של ארצות הברית. זה כולל גידול טבעי מאז המפקד האחרון של 93,899 (246,484 לידות מינוס 152,585 מקרי מוות) וירידה עקב הגירה נטו של 20,742 תושבים מחוץ למדינה. העלייה מחוץ לארצות הברית הביאה לעלייה נטו של 44,847 איש, והגירה בתוך המדינה הניבה הפסד נקי של 65,589 איש.
תושבים ממוצא בריטי מתגוררים בעיקר בדרום ומזרח המדינה, בעוד התושבים ממוצא גרמני מתגוררים בצפון ובמערב המדינה. רבים מהשחורים המתגוררים במדינה מקורם בעבדים שברחו ממדינות הדרום קודם למלחמת האזרחים האמריקנית ובמהלכה.
נכון לשנת 2011, 35.0% מאוכלוסיית קנזס הצעירה מגיל שנה השתייכה לקבוצות מיעוט (כלומר, לא היו שני הורים למוצא לבן שאינו היספני).
"עזיבת הספר"
קנזס, כמו גם יתר מדינות המערב התיכון (נברסקה, אוקלהומה, דקוטה הצפונית, דקוטה הדרומית ואיווה) סובלות מעזיבה של אוכלוסייה. בין השנים 1996–2004 עזבו את המערב התיכון כחצי מיליון תושבים, למעלה ממחציתם בעלי תואר אקדמי. תופעה זו מכונה "עזיבת הספר" ("Rural flight"). על מנת לנסות ולעצור את התופעה מציעה המדינה הקלות מס לבעלי תארים אקדמיים ולתושבים חדשים הבאים לגור במדינה.
השכלה
בקנזס שלושים ושבעה מוסדות להשכלה גבוהה, בהם לומדים 88,270 תלמידים (רבע מתוכם אינם תושבי המדינה).
הגדולה באוניברסיטאות המדינה היא אוניברסיטת קנזס בה לומדים כ-28,000 סטודנטים. לאוניברסיטה קמפוס מרכזי בעיר לורנס, מרכז רפואי בעיר קנזס סיטי וקמפוסים בוויצ'יטה, בסלינה ובאוברלנד פארק.
אוניברסיטת מדינת קנזס היא השנייה בגודלה במדינה ובה כ-23,151 תלמידים בקמפוסי מנהטן וסלינה. 19% מהם אינם תושבים המדינה. אוניברסיטאות נוספות הן:
קייטי בריט
ביוגרפיה
בריט נולדה בעיר אנטרפרייז (Enterprise) שבדרום אלבמה, בתם של ג'וליאן ודברה בויד. היא גדלה בסמוך לפורט ראקר במחוז דייל ועבדה בעסק הקטן של משפחתה בשנות נעוריה. בשנת 2000 השלימה את לימודיה התיכוניים בתיכון אנטרפרייז, שם הייתה מעודדת. לאחר מכן נרשמה בריט לאוניברסיטת אלבמה, שם למדה מדע המדינה ונבחרה לנשיאת התאחדות הסטודנטים בה הייתה חברה. ב-2004 קיבלה תואר ראשון במדע המדינה, וב-2013 השלימה לימודי תואר שני במשפטים מבית הספר למשפט של אוניברסיטת אלבמה. בתום לימודיה הגבוהים במאי 2004 הצטרפה בריט לסגל של הסנאטור ריצ'רד שלבי כסגנית מזכיר העיתונות של שלבי. מאוחר יותר היא קודמה לתפקיד מזכירת עיתונות וכיהנה בתפקיד זה עד 2007. לאחר שעזבה את לשכתו של לשבי עבדה בריט כעוזרתו המיוחדת של רוברט ויט, נשיא אוניברסיטת אלבמה. בנוסף, ייצגה את בית הספר למשפט של האוניברסיטה בבית משפט-דמה לענייני מיסוי.
לאחר לימודי משפטים החלה בריט את עבודתה במשרד עורכי הדין "Johnston Barton Proctor & Rose LLP" בבירמינגהאם. משנסגר המשרד במרץ 2014 הצטרפה בריט לסניף של משרד עורכי דין אחר בשם "Butler Snow LLP" בבירמינגהאם, לצד 17 עורכי דין אחרים מהמשרד שנסגר. בזמן שעסקה בעריכת דין ב"באטלר סנואו" ייסדה בריט את הענף לענייני ממשל של המשרד. בנובמבר 2015 נטלה חופשה מעבודתה המשפטית כדי לשוב לצוותו של הסנאטור ריצ'רד שלבי, והתמקדה במסע הבחירות שלו לכהונה נוספת בבחירות 2016 כסגנית יו"ר מטה הבחירות וכדוברת המטה.
במהלך כהונתה של בריט במועצת העסקים של אלבמה, שתוארה בידי "אלבמה דיילי ניוז" (Alabama Daily News) כאחד "הארגונים הפוליטיים המשפיעים ביותר" במדינה, התמקדה בכוח עבודה ובפיתוח כלכלי באמצעות תוכניות תמריצי מס, כמו גם התייחסות למערכת הכליאה של המדינה ולהשתתפות במפקד האוכלוסין של ארצות הברית לשנת 2020. במהלך מגפת הקורונה בארצות הברית הובילה בריט מאמץ "לשמור על אלבמה פתוחה" תוך התנגדות להחלת סגר ותמיכה בניהול עצמי של עסקים קטנים ובינוניים באמצעות הימנעות מהשבתות. באפריל 2021 נבחרה בריט נבחרה למועצת המנהלים של פדרציית חיות הבר של אלבמה. בריט התפטרה מתפקידיה במועצת העסקים של אלבמה ביוני 2021 על רקע השערות בעיתונות בדבר התמודדותה אל הסנאט האמריקאי.
ב-8 ביוני 2021 הכריזה בריט על התמודדותה לסנאט של ארצות הברית באלבמה בבחירות המקדימות של המפלגה הרפובליקנית ב-2022. במהלך הפריימריז קשרה בריט קשר הדוק עם נשיא ארצות הברית לשעבר דונלד טראמפ. למשל, היא תמכה בטענותיו של טראמפ בדבר הונאת בחירות נרחבת במהלך הבחירות לנשיאות ארצות הברית 2020, אם כי סירבה להצהיר שהבחירות "נגנבו". בריט עלתה לסיבוב השני בפריימריז הרפובליקני מול חבר הקונגרס מו ברוקס. ב-10 ביוני 2022 זכתה לתמיכתו הרשמית של טראמפ, שהסיר את תמיכתו הראשונית בבעל בריתו ברוקס. ביולי אותה שנה הביעה תמיכה ביוזמה של מושלת אלבמה קיי אייבי לאסור על הוראת תאוריה ביקורתית של גזע בבתי ספר ציבוריים באלבמה. בריט ניצחה את ברוקס בסיבוב השני ב-21 ביוני 2022, עם 63% מקולות הבוחרים.
ב-8 בנובמבר 2022, יום הבחירות הכלליות, ניצחה בריט בבחירות לסנאט כצפוי במדינה אדומה ושמרנית זו, והפכה לאישה הראשונה שנבחרה לתקופת כהונה מלאה בסנאט מטעם אלבמה. היא נשבעה לתפקידה עם התכנסות הקונגרס ה-118 של ארצות הברית ב-3 בינואר 2023.
אלכס אוקסלייד-צ'מברלין
אלכס מארק דייוויד אוקסלייד-צ'מברלין (באנגלית: Alexander Mark David Oxlade-Chamberlain; נולד ב-15 באוגוסט 1993 בפורטסמות', אנגליה) הוא כדורגלן אנגלי, המשחק בעמדת הקשר ההתקפי בקבוצת בשיקטש.
קריירה
צ'מברלין הצטרף למחלקת הנוער של סאות'המפטון בגיל 7. ב-2 במרץ 2010 ערך את הופעת הבכורה שלו במדי הקבוצה הבוגרת של המועדון, בגיל 16 ו-199 ימים, כאשר עלה כמחליף בניצחון 0–5 על קבוצת האדרספילד טאון, ובכך היה לשחקן השני הצעיר ביותר בתולדות המועדון שהופיע במדי הקבוצה הבוגרת, לאחר ת'יאו וולקוט. בתחילת עונת הופיע לראשונה בהרכב הראשון, במסגרת הסיבוב הראשון של גביע הליגה במשחק נגד קבוצת בורנמות', והבקיע את שערו הראשון בקריירה כמקצוען כאשר קבוצתו ניצחה 0–2. ב-20 באוגוסט 2010 חתם צ'מברלין על החוזה הראשון שלו כמקצוען. בעונה זו כבש צ'מברלין תשעה שערים ונבחר לנבחרת העונה של התאחדות הכדורגלנים, ובסיומה עלתה סאות'המפטון לליגה המשנה באנגליה.
ב-22 בינואר 2012 פתח לראשונה בהרכב של ארסנל, בהפסד 1–2 נגד מנצ'סטר יונייטד באצטדיון האמירויות. במשחק זה בישל שער לרובין ואן פרסי, והוחלף בדקה ה-78 על ידי אנדריי ארשבין. ב-4 בפברואר 2012 כבש לראשונה צמד במסגרת הפריימר ליג, בניצחון 1–7 על בלקברן רוברס. בסיום העונה היה מועמד לתואר הכדורגלן הצעיר של השנה בליגה האנגלית, והיה השחקן הצעיר ביותר ברשימה המצומצמת לתואר, אך לבסוף הפסיד את התואר לשחקן טוטנהאם קייל ווקר.
צ'מברלין הבקיע את שערו הראשון לעונת בניצחון של ארסנל 1–6 נגד קובנטרי סיטי במסגרת גביע הליגה. הוא הבקיע שער בודד במסגרת הפרמייר ליג באותה עונה, בניצחון 3–7 על ניוקאסל יונייטד. ב-19 בדצמבר 2012 חתם על חוזה ארוך טווח בארסנל.
במשחק הראשון לעונת בישל שער לאוליבייה ז'ירו בהפסד 1–3 לאסטון וילה, אך נפצע והחמיץ את חלקה הראשון של העונה.
ב-31 באוגוסט 2017 חתם צ'מברלין על חוזה לשש שנים בליברפול עבור 35 מיליון ליש"ט.
ב-9 בספטמבר 2017 ערך את הופעת הבכורה שלו בליברפול כשנכנס כמחליף בהפסד 5:0 למנצ'סטר סיטי. הוא הבקיע את שערו הראשון עבור המועדון ב-17 באוקטובר, בניצחון 0–7 על מריבור במסגרת ליגת האלופות. תוצאה שהייתה לניצחון הגדול על ידי מועדון אנגלי במשחק חוץ במסגרת אירופית. ב-4 בנובמבר 2017 הוא הבקיע את שער הליגה הראשון שלו עבור ליברפול בניצחון 1–4 על וסטהאם יונייטד. ב-14 בינואר 2018 הוא הבקיע את השער הראשון במשחק בניצחון 4–3 של ליברפול על מנצ'סטר סיטי, משחק שעד אליו הסיטי לא הפסידו כלל בליגה באותה העונה.
בחודש אפריל צ'מברלין נפגע במהלך חצי גמר ליגת האלופות מול רומא. ב-18 ביולי 2018 נודע כי פציעתו של צ'מברלין קשה משחשבו ושהוא ייעדר לכל אורך עונת 2018/2019.
ב-26 באפריל 2019, 366 יום לאחר הפציעה שלו, אוקסלייד-צ'מברלין חזר לשחק כשעלה כמחליף בניצחון ליברפול 5:0 על האדרספילד טאון.
ביוני 2019 בגמר ליגת האלופות בו זכתה ליברפול, אוקסלייד-צ'מברלין היה בסגל המורחב למשחק אך לא שותף.
בסיום עונת 2019/2020 זכה עם הקבוצה באליפות הפרמייר ליג. בתום עונת 2022/2023 עזב את הקבוצה.
נבחרת אנגליה
צ'מברלין שיחק בנבחרות הנוער של אנגליה, ובמדי הנבחרת הצעירה ערך שמונה הופעות וכבש שלושה שערים. לקראת יורו 2012 זומן צ'מברלין לנבחרת אנגליה הבוגרת, והפך לשחקן השני הכי צעיר שמייצג את נבחרת אנגליה לאחר ויין רוני. ב-26 במאי 2012 ערך את הופעת הבכורה שלו בנבחרת, במשחק ידידות מול נבחרת נורווגיה. ב-12 באוקטובר 2012 כבש את שער הבכורה שלו, במשחק מול נבחרת סן מרינו במסגרת מוקדמות מונדיאל 2014. צ'מברלין זומן לסגל הנבחרת למונדיאל 2014 בברזיל.
הוא נותר מחוץ לסגל הנבחרת האנגלית של גארת' סאות'גייט לקראת מונדיאל 2018, עקב פציעה.
חיים אישיים
בפברואר 2017 פורסם כי אוקסלייד-צ'מברלין יוצא עם הזמרת פרי אדוארדס החברה בלהקת הבנות ליטל מיקס. ב-21 באוגוסט 2021 נולד לזוג ילד ראשון.
ניר טויב
ביוגרפיה
נולד בנהריה וגדל במושב בן עמי שבגליל המערבי. הוא נינו של צבי אהרנסון.
במהלך לימודיו התיכוניים ב"עמל" נהריה, היה שחקן כדורסל מצטיין בקבוצת "הפועל" המקומית. את שירותו בצה"ל עשה בשנים 1983–1986 ביחידת "מורן". לאחר מכן, למד לימודי תואר ראשון בקולנוע וטלוויזיה באוניברסיטת תל אביב.
במהלך חייו יצר כ-40 סרטי תעודה, בהם הביא לצופים את המציאות בישראל ואת מגוון אנשיה בשטחי חיים שונים. ברבים מסרטיו הציג טויב פרשות ציבוריות וביטחוניות שנויות במחלוקת במבט ביקורתי. בשנת 2012 ביים את הסרט "האהרנסונים", על קורות בני משפחתו, משפחת אהרנסון.
סרטיו של טויב הוקרנו בפסטיבלים ברחבי העולם וזכו בפרסים בישראל ומחוצה לה. בשנת 2011 הוענק לטויב "פרס אמנות הקולנוע" מטעם משרד התרבות והספורט.
הסרט "תמוז", שהפיק וביים עבור הערוץ הראשון, על הפצצת הכור הגרעיני בעיראק, זכה להכרה בארץ ובהכרה בינלאומית: במרץ 2008 נבחר הסרט לאחד מסרטי התעודה באורך מלא הטובים בעולם במסגרת פסטיבל ECU, פסטיבל סרטים אירופאי עצמאי. שלושה חודשים אחר כך, היה בין חמשת המועמדים לסרט ההיסטורי הטוב בעולם במסגרת פסטיבל BANFF בקנדה. בספטמבר 2008 הסרט נבחר כסרט התיעודי באורך מלא הטוב ביותר בפסטיבל הסרטים בלוס אנג'לס.
בפעילותו הציבורית לחם וייצג בהתנדבות את הבמאים והיוצרים בישראל. הוא רתם למאבק זה עורכי דין מהשורה הראשונה ולא נרתע מעתירות לבג"צ.
טויב נפטר בגיל 48 מסרטן ונקבר בבית העלמין האזרחי מנוחה נכונה כפר סבא. השאיר אחריו את אשתו גלית, שלושה ילדים, הורים, אחות ואח.
עם מותו, ספד לו חברו חנוך מרמרי: